عرس اكبر رجل اعمال بالبلد من بنت تاجر كبير اكيد مابيكون نفس اي عرس كان بأفخم فندق بالبلد يطل على البحر حسب ماتمنت زين ان يكون عرسها بيخت كبير جايبينه من برى البحرين بس لعرسهم راشد كان يبي كل شي على ماتبيه زين ولا شي غلط الحضور يدخلون من الفندق ويطلعون من بوابه توديهم عالبحر والطريق مابين اليخت والفندق مفروش بسجاده بيضا تدخلهم لليخت مباشره لما يدخلون داخل طبعاً ام زين وخواتها وخوات زين واقفين يستقبلون الحضور وبعدين كل وحده تقعد بطاوله عليها ورد ابيض كان اليخت من طابقين ويطلون على الطابق التحتي الي فيه فرشة المعاريس الكنبه كانت من زجاج عليها وسادات بيضا كثيره والورد الابيض معلقينه بعواميد من زجاج منتشره على كل المسرح المكان صاير خيالي كانه مملكه ثلجيه تنتشر بها الورود البيضا